9 “Le se ke la thaba, Lōna Baiseraele.+ Le se ke la itšoara joaloka ba thabileng joaloka lichaba.+ Etsoe le tlohile ho Molimo oa lōna ka bohlola.+ Le ratile limpho tsa tefo liotlong tsohle tsa lijo-thollo.+ 2 Seotlo le sehatelo ha li ba fepe,+ le veine e monate ea soabisa ho bona.+ 3 Ba ke ke ba tsoela pele ba lula naheng ea Jehova,+ ’me Baefraime ba tla khutlela Egepeta,+ ’me ba tla ja se sa hloekang Assyria.+ 4 Ba ke ke ba tsoela pele ho qhatsetsa Jehova veine.+ Mahlabelo a bona a ke ke a mo khahlisa;+ a joaloka bohobe ba linakong tsa ho siama ha bona;+ bohle ba bo jang ba tla itšilafatsa. Etsoe bohobe ba bona ke ba meea ea bona; bo ke ke ba tla ka tlung ea Jehova.+ 5 Le tla etsa’ng letsatsing la pokano le letsatsing la mokete oa Jehova?+ 6 Etsoe, bonang! ba tla lokela ho ea ka lebaka la tlatlapo.+ Egepeta e tla ba phutha;+ Memfise+ e tla ba pata. Ha e le lintho tsa bona tse lakatsehang tsa silevera, li tla ruuoa ke bobatsi;+ lihlahla tse meutloa li tla ba litenteng tsa bona.+